CELEX: 32016D0041
Language: da
Date: 2016-01-14 00:00:00
Title: Kommissionens gennemførelsesafgørelse (EU) 2016/41 af 14. januar 2016 om ændring af bilag II til beslutning 2007/777/EF for så vidt angår oplysningerne om Mexico i listen over tredjelande og dele af tredjelande, hvorfra indførsel af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza (meddelt under nummer C(2016) 41) (EØS-relevant tekst)

16.1.2016   
            
            
               DA
            
            
               Den Europæiske Unions Tidende
            
            
               L 11/8
            
         KOMMISSIONENS GENNEMFØRELSESAFGØRELSE (EU) 2016/41
   af 14. januar 2016
   om ændring af bilag II til beslutning 2007/777/EF for så vidt angår oplysningerne om Mexico i listen over tredjelande og dele af tredjelande, hvorfra indførsel af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza
   
      
         (meddelt under nummer C(2016) 41)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c), og
   ud fra følgende betragtninger:
   
               (1)
            
            
               Ved Kommissionens beslutning 2007/777/EF (2) er der fastsat dyre- og folkesundhedsmæssige bestemmelser for import til samt transit og oplagring i Unionen af sendinger af kødprodukter og behandlede maver, blærer og tarme (i det følgende benævnt »varerne«).
            
         
               (2)
            
            
               Del 2 i bilag II til beslutning 2007/777/EF indeholder en liste over tredjelande eller dele af tredjelande, hvorfra indførsel til Unionen af varerne er tilladt, forudsat at de er blevet underkastet den relevante behandling som fastsat i del 4 i nævnte bilag. I del 4 i bilag II til beslutning 2007/777/EF beskrives den ikke-specifikke behandling »A« og de særlige behandlinger »B«-»F«, som er anført i faldende orden efter intensitet.
            
         
               (3)
            
            
               Mexico er opført i del 2 i bilag II til beslutning 2007/777/EF som et tredjeland, hvorfra indførsel til Unionen af varer hidrørende fra fjerkræ, opdrættet fuglevildt, strudsefugle og vildtlevende fuglevildt er tilladt.
            
         
               (4)
            
            
               Efter en række udbrud af højpatogen aviær influenza (»HPAI«) af subtype H7N3 på Mexicos område i januar 2013 blev oplysningerne om dette tredjeland i listen i del 2 i bilag II til beslutning 2007/777/EF ændret ved Kommissionens gennemførelsesafgørelse 2013/217/EU (3) for at bestemme, at varer hidrørende fra fjerkræ, opdrættet fuglevildt, strudsefugle og vildtlevende fuglevildt kun må indføres til Unionen fra Mexico, efter at de er blevet underkastet den særlige behandling »B« som fastsat i del 4 i bilag II til beslutning 2007/777/EF.
            
         
               (5)
            
            
               Den 8. maj 2015 indgav Mexico oplysninger om sin situation med hensyn til HPAI. Mexico har gennemført sanering og overvågning for aviær influenza. Der er ikke blevet påvist yderligere virusforekomst.
            
         
               (6)
            
            
               Disse oplysninger er blevet evalueret af Kommissionen. På grundlag af evalueringen og de af Mexico stillede garantier bør oplysningerne om Mexico i listen i del 2 i bilag II til beslutning 2007/777/EF for så vidt angår den foreskrevne særlige behandling af varer hidrørende fra fjerkræ, opdrættet fuglevildt, strudsefugle og vildtlevende fuglevildt ændres. For at tage hensyn til den gunstige sygdomssituation i Mexico bør indførsel til Unionen af ovennævnte varer være tilladt, efter at de er blevet underkastet den særlige behandling »D«.
            
         
               (7)
            
            
               Del 2 i bilag II til beslutning 2007/777/EF bør derfor ændres.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Del 2 i bilag II til beslutning 2007/777/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 14. januar 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 18 af 23.1.2003, s. 11.
   
      (2)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EUT L 312 af 30.11.2007, s. 49).
   
      (3)  Kommissionens gennemførelsesafgørelse 2013/217/EU af 8. maj 2013 om ændring af beslutning 2007/777/EF for så vidt angår oplysningerne om Mexico i listen over tredjelande og dele af tredjelande, hvorfra import af kødprodukter og behandlede maver, blærer og tarme til Unionen er tilladt (EUT L 129 af 14.5.2013, s. 38).
   
      BILAG
      I del 2 i bilag II til beslutning 2007/777/EF affattes oplysningerne om Mexico således:
      
         
                     »MX
                  
                  
                     Mexico
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     A
                  
                  
                     D
                  
                  
                     D
                  
                  
                     XXX
                  
                  
                     A
                  
                  
                     D
                  
                  
                     XXX«